Sovetskaya Gavan

Ang Sovetskaya Gavan  (, literal na "pamtalang Sobyet") ay isang lungsod sa Khabarovsk Krai, Rusya at isang pantalan sa Kipot ng Tartary na nag-uugnay ng Dagat Okhotsk sa hilaga sa Dagat Hapon sa timog.

Ang pangalan ng bayan ay minsang dinadaglat nang impormal bilang "Sovgavan" (). Nakilala ito rati bilang Imperatorskaya Gavan (hanggang sa taong 1922).

Kasaysayan
Noong Mayo 23, 1853, natuklasan ni Lt. Nikolay Konstantinovich Boshnyak ng barkong Nikolay ng Kompanyang Ruso-Amerikano ang look kung saang matatagpuan ngayon ang Sovetskaya Gavan at pinangalanan itong Look ng Khadzhi. Noong Agosto 4, 1853, itinatag ni Kapitan Gennady Nevelskoy ang isang himpilang militar na ipinangalan mula kay Almirante Dakilang Duke Konstantin, at binago ang pangalan ng look sa Imperatorskaya Gavan ('Daungan ng Emperador' o 'Pantalang Imperyal'). Nakilala rin ang look bilang Barracouta Harbour sa mga Ingles. Itinalagang komander ng himpilan si Nikolay Boshnyak. Naging unang pamayanang Ruso sa lugar ang himpilan.

Pagkaraang iniwan ang himpilang militar bago ang taong 1900, naging sentro ng paggawa ng tabla ang lugar, kasama ang mga pahintulot sa mga kompanyang buhat ng ibang mga bansa tulad ng Canada.

Binago ang pangalan ng look at ng pamayanan sa Sovetskaya Gavan noong 1922.

Noong Ikalawang Digmaang Pandaigdig, sinimulan ang pagtatayo ng isang daambakal mula sa kanang pampang ng Ilog Amur malapit sa Komsomolsk-na-Amure patungong baybaying-dagat ng Pasipiko. Napili ang Sovetskaya Gavan bilang dulo nito. Ginawaran ng katayuang panlungsod ang Sovetskaya Gavan noong 1941, at nakarating dito ang daambakal noong 1945. Ito ang unang bahagi ng daambakal na natapos ng magiging Pangunahing linya ng Baikal-Amur.

Mula 1950 hanggang 1954, naging sityo ang lungsod ng kampong bilangguan na Ulminlag ng sisitemang gulag.

Ang hilagang neighborhood ng lungsod na nasa Look ng Vanino ay hiniwalay upang maging hiwalay na pamayanang uring-urbano ng Vanino noong 1958

Demograpiya

Ekonomiya

Nakasalalay ang ekonomiya ng Sovetskaya Gavan sa daungan at mga kaugnay na gawain nito. Mayroon itong malalim na pantalan para sa mga kargamento at barkong pangisda, gayon din sa mga pasilidad ng pagkukumpuni ng barko. Mayroon ding paggawa ng mga pagkain tulad ng pagproseso ng isda.

Klima
Ang Sovetskaya Gavan ay may mahalumigmig na klimang pangkontinente (Köppen Dfb). Ang banayad na mga temperatura kapag Setyembre ay dulot ng seasonal lag at napapanatili nito ang klima sa pangkontinenteng antas. Maliban diyan, mayroon ding malakas na impluwensiyang subartiko at Mataas na Siberia na nagpapanatili sa pagiging maginaw ng mga taglamig para sa isang pambaybaying-dagat na lokasyon sa latitud na 49°.

Talasanggunian

Talababa

Mga pinagkunan

Mga kawing panlabas
 
Official website of Sovetskaya Gavan  
The portal of the city of Sovetskaya Gavan  
Unofficial website of Sovetskaya Gavan 

Mga lungsod sa Khabarovsk Krai
Mga bayan at lungsod sa Rusya